Source: https://www.jytyliitto.fi/fi/ajankohtaista/tiedotteet/Sivut/usein-kysyttya-lakko-yksityisella-opetusalalla-ja-aikuiskoulutuskeskuksissa.aspx
Timestamp: 2019-03-24 04:59:10+00:00
Document Index: 25700414

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Usein kysyttyä: Lakko yksityisellä opetusalalla ja aikuiskoulutuskeskuksissa
​Tällä sivulla vastataan usein kysyttyihin kysymyksiin yksityisen opetusalan ja aikuiskoulutuskeskusten lakosta, joka alkaa 5.3.2018 klo 00.01 ja päättyy 9.3.2018 klo 23.59.
Sivu julkaistu 19.2. klo 14.10. Ohjeita päivitetty 1.3. klo 13.25.
Lisätietoja antavat ensisijaisesti Jytyn omat luottamusmiehet ja alueelliset toimipisteet.
1. Mitä tehdä ensimmäiseksi lakon uhatessa?
Mene Jytyn nettisivujen kautta Jässäriin ja päivitä sinne yhteystiedot.
Muokkaa Jässärissä tarvittaessa myös työpaikkasi toimipaikkatietoa, työsuhdetiedot ja sopimusalan, jos tiedot eivät pidä enää paikkaansa.
2. Mistä saan tietoa lakosta?
Seuraa sähköpostiasi, liiton verkkosivuja, tekstiviestejä sekä uutiskirjeitämme työtaisteluihin liittyen. Kysy myös tarkempaa tietoa luottamusmieheltäsi. Lisäksi luottamusmies välittää lakossa oleville omaa työpaikkaa koskevaa tietoa. Lisätietoa saat myös Jytyn aluetoimiston työntekijöiltä tai keskustoimistolta.
3. Tarvitseeko lakkoon osallistumisesta ilmoittaa esimiehelle?
Työntekijän ei tarvitse ilmoittaa lakosta työnantajalle. Työntekijällä on oikeus osallistua lakkoon ammattijärjestönsä päätöksen mukaisesti.
Työntekijän ei tarvitse vastata työnantajan kysymykseen lakkoon osallistumisesta tai järjestäytymisestä. Työnantajalla ei ole lakiin perustuvaa oikeutta saada tietoa työntekijältä.
Liitto on jättänyt työriitojen sovittelusta annetun lain mukaisen ilmoituksen sekä työnantajaosapuolelle että valtakunnansovittelijalle.
4. Milloin palkanmaksu katkeaa?
5. Miten haen lakkoavustusta?
Ilman tilitietoa lakkoavustusta ei voida maksaa.
Tarkemmat ohjeet avustuksen hakemiseen saat työtaistelun ollessa ajankohtainen.
6. Kuinka paljon lakkoavustusta maksetaan?
Liitto maksaa lakossa oleville 100 euroa jokaisesta lakkopäivästä.
Ylimenevästä osuudesta peritään 35 prosentin ennakonpidätys (kaikilla sama).
7. Mitä tapahtuu luontaiseduille lakon aikana?
8. Voiko lakonalaisia töitä tehdä?
Hätätyön peruste on se, että töiden tekemättä jättäminen uhkaa esimerkiksi ihmishenkiä, terveyttä tai omaisuutta. Työtä voidaan teettää hätätyön perusteella enintään kaksi viikkoa. Työnantajan pitää tehdä hätätyöstä ilmoitus viranomaisille. Hätätyön kriteerien täyttyminen jytyläisten tehtävissä yksityisellä opetusalalla ei ole ole todennäköistä.
10. Miten käy määräaikaisen työsuhteen?
11. Maksetaanko sairausajan palkkaa lakon aikana?
12. Miten käy vuosilomien?
Mikäli vuosiloma ja lakko menevät päällekkäin, katsotaan, kumpi on alkanut ensin. Mikäli lakko alkaa ennen sovittua vuosilomaa, loma siirtyy lakkoon kuluvien päivien osalta.
Jos lakko alkaa samana päivänä kuin jo vahvistettu vuosiloma, työntekijä on vuosilomalla, sillä vuosiloma alkaa kello 00.00 ja lakko vasta tämän jälkeen.
13. Miten käy työajanlyhennysvapaiden?
Lakkoilmoituksen jälkeen lakon ajalle määrätyt työajanlyhennysvapaat (pekkaset) eivät kulu lakon aikana.
Työntekijällä on oikeus saada uudet vapaat joko vapaapäivinä tai ansionmenetyskorvauksena.
Jos pekkasvapaat on etukäteen merkitty työtuntijärjestelmään, ne myös kuluvat lakon aikana. Lakon jälkeen on työnantajan vastuulla huolehtia, että keskimääräinen viikkotyöaika toteutuu.
14. Entä jos olen vanhempainlomalla?
Mikäli äitiysvapaa on alkanut ennen lakon alkamista, äitiysvapaan palkka maksetaan normaalisti myös lakon ajalta. Jos vapaa alkaa lakon aikana, palkkaa aletaan maksaa vasta lakon päätyttyä. Sama koskee isyysvapaata.
15. Entä jos olen palkattomalla vapaalla?
16. Miten käy opinto- tai vuorotteluvapaiden?
Lakolla ei ole vaikutusta opinto- tai virkavapaisiin.
17. Maksetaanko palkkasaatavia lakon aikana?
18. Maksetaanko osa-aikaeläkettä?
19. Mikä on työsulku?
Työsulku on työnantajan työtaistelutoimi, jolla työnantaja estää työntekijöiden pääsyn työpaikalle. Käytännössä työnantaja katkaisee myös palkanmaksun. Työsulkua ja työnantajaa koskevat samat ilmoitusajat kuin työntekijäpuolen lakkoa.
20. Maksetaanko soviteltua työttömyyspäivärahaa?
21. Entä jos minut on lomautettu?
Jos lomautus alkaa ennen lakkoa ja päättyy sen jälkeen, työntekijä on koko ajan lomautettuna. Jos lomautus päättyy lakon aikana, työntekijä on tämän jälkeen lakossa. Jos lakko alkaa ennen lomautusta, työntekijä on lakossa koko sen keston ajan.
Lakko ei vaikuta työttömyyspäivärahan maksamiseen, jos lomautusilmoitus on annettu ennen lakkovaroitusta ja lomautus alkaa ennen lakon alkamista.
22. Voiko työnantaja päättää työsuhteeni lakkoon osallistumisen takia tai kohdella minua lakon takia syrjivästi?
Lakko on laillinen työtaistelutoimenpide ja siihen on jokaisella oikeus osallistua. Työntekijän osallistuminen lailliseen työtaisteluun ei oikeuta työnantajaa purkamaan tai irtisanomaan työsuhdetta eikä päättämään koeajalla olevan työntekijän työsuhdetta koeaikaan vedoten.
23. Voiko työvuorojani muuttaa lakon vuoksi?
Työvuoroluettelo on saatettava kirjallisesti työntekijöiden tietoon viimeistään viikkoa ennen työvuoroluetteloon merkityn ajanjakson alkamista. Tämän jälkeen sitä saa muuttaa vain erikseen sovittaessa tai työaikalaissa määritellystä painavasta syystä.
Yleensä tarve työvuoroluettelon muuttamiseen voi tulla kyseeseen lähinnä sairausepidemiatilanteessa, joissa syntyy työvoimavajetta. Yksittäiset sairauspoissaolot eivät yleensä oikeuta muuttamaan työvuorolistaa.
Lakko ei itsessään ole peruste muuttaa työvuoroluetteloa yksipuolisesti.
24. Työnantaja painostaa minua luopumaan lakosta ja/tai eroamaan liitosta. Miten toimin?
Työntekijöitä ei saa yrittää painostaa luopumaan lakosta ja eroamaan liitosta. Kyse voi olla jopa rikoksesta. Tällaisissa tapauksissa tulee aina ottaa yhteyttä liittoon.
25. Työnantaja perui vuosilomani, koska osallistun lakkoon. Miten toimin?
Vuosiloman ajankohdasta ilmoitetaan viimeistään yhtä kuukautta (tai ellei tämä ole mahdollista, viimeistään 2 viikkoa) ennen loman alkamisajankohtaa.
Työsuhteisen työntekijän vahvistettua vuosiloman ajankohtaa ei voi muuttaa.
Ilmoita työnantajallesi, ettei vahvistettua vuosilomaa voida yksipuolisesti perua tai siirtää. Työnantaja voi joutua perumisesta / siirrosta vahingonkorvausvastuuseen. Ota tarvittaessa yhteys oman työpaikkasi luottamusmieheen tai liittoon.
Epäselvissä asioissa voit aina kääntyä oman liittosi puoleen.